Denis Edward Healy

Denis Edward «Tim» Healy (født 29. august 1915 i SuezSarah Schofield og Roy Conyers Nesbit:
Arctic Airmen. The RAF in Spitsbergen and North Russia, 1942, Spellmount, 2005., død 25. september 1942) var en britisk flyoffiser under andre verdenskrig. Han ble tildelt det norske Krigskorset med sverd for sin innsats i operasjoner på Svalbard i 1942.

 Andre verdenskrig 
Healy tjenestegjorde i 210 Squadron i Royal Air Force Volunteer Reserve. Fra mai 1942 fikk han oppdrag med Svalbard som mål og deltok i tokt i forbindelse med Operasjon Fritham og Operasjon Gearbox.Arne Simenstad: Norwegian War Decorations Awarded to Members of the British Armed Forces 1940-1945, London: The London Stamp Exchange, 1990, s. 30. Han førte Catalinafly på rekognoseringstokt, fløy inn forsyninger til norske styrker og evakuerte personell.Bjørn Hafsten: Flyalarm. Luftkrigen over Norge 1939-1945, Oslo: Sem & Stenersen, 1991, s. 152–154. Han gjennomførte åtte flyginger til Svalbard.

I september 1942 døde han i kamp over Barentshavet. Flyløytnant Healy førte sin Catalina-maskin under Operasjon Orator, der ni Catalinafly skulle bidra med flystøtte til konvoi PQ 18. De britiske flyene opererte fra Russland. Nordøst av Vardø ble Healy rammet av ild fra en tysk Junkers Ju 88 og døde ved spakene.Hafsten, s. 154.

Healy ble i norsk statsråd 13. november 1942 post mortem tildelt Krigskorset med sverd «for fremragende ledelse av unnsetningsfly for Svalbardekspedisjonen.»Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 73–74. Han hadde tidligere i 1942 mottatt Distinguished Service Order for sin flyinnsats.

 Referanser 

Kategori:Offiserer i Royal Air Force
Kategori:Militærflyvere
Kategori:Briter fra andre verdenskrig
Kategori:Distinguished Service Order
Kategori:Krigskorset
Kategori:Britisk militærpersonell drept i andre verdenskrig